Ups: Samsung lækker Galaxy S9-video før tid

Så er det blevet dagen, hvor Samsung præsenterer sit nye flagskib, Galaxy S9. Men en præsentationsvideo blev allerede tilgængelig igår, lørdag, hvor en uheldig Samsung-medarbejder fik lagt den på Youtube. Den forsvandt hurtigt igen – men det var for sent. Nu florerer videoen overalt. Se den herover.

I videoen fokuseres der på Galaxy S9 som en arbejdstelefon med stor sikkerhed, multitasking og mulighed for at omdanne telefonen til en computer ved hjælp af den nye Samsung DeX Station.

Der er meget lidt info om kameraerne i videoen – og det er lige præcis her Samsung, med sit “The Camera Reimagined”-slogan, forventes at slå mest på tromme, når telefonen – og storebror S9 Plus – lanceres senere i dag.

iNPUT er naturligvis til stede under lanceringen i Barcelona.

Ups: Samsung lækker Galaxy S9-video før tid